hotchpotch/miracl-hf-unified huggingface dataset:
মারগাঁও বন্দর
মারগাঁও বন্দর হল ভারতের উপকূলীয় রাজ্য গোয়াতে অবস্থিত ভারতের পশ্চিম উপকূলের বন্দর। ১৮৮৫ খ্রিষ্টাব্দে প্রাকৃতিক আশ্রয়স্থলে বন্দরটি প্রতিষ্ঠিত হয় এবং এটি ভারতের প্রাচীনতম বন্দরগুলির মধ্যে একটি। বন্দরে প্রায় ২,৬০০ জন কর্মী নিযুক্ত রয়েছেন এবং প্রায় ৪,০০০ জন পেনশন প্রাপক রয়েছে।
বন্দর পরিচালনাকারী মারগাঁও পোর্ট ট্রাস্ট ভাস্কো দা গামা অঞ্চলের বৃহত্তম নিয়োগকর্তা এবং বন্দরের অন্তর্গত হেডল্যান্ড সাদায় একটি সম্পূর্ণ ছোট-শহর রয়েছে যা বন্দরের কর্মচারীদের জন্য বিদ্যালয়, আবাসিক চত্বর এবং বিভিন্ন সুবিধা (যেমন একটি হাসপাতাল) প্রদান করে।
মারগাঁও বন্দর ভারতের গোয়া রাজ্যের মারগাঁও শহরে অবস্থিত। এটি একটি স্বাভাবিকভাবেই সুরক্ষিত খোলা টাইপের আশ্রয়স্থল, যা জুয়ার নদীটির দক্ষিণ অংশে অবস্থিত। এই বন্দরটি জলপ্রাচীরের ও বোল্ডার (বড় পথর খন্ড) দ্বারা সুরক্ষিত। এই জলপ্রাচীর বন্দরের প্রতাশ্রয়ের বাইরের প্রান্তে নির্মান করা হয়েছে।
ঊনবিংশ শতাব্দীতে, পর্তুগিজ ভারত ও ব্রিটিশ ভারত ১৮৭৭ সালের অ্যাংলো-পর্তুগিজ চুক্তির অধীনে সামুদ্রিক বাণিজ্য উন্নত করার জন্য একই বাহিনীতে যোগ দেওয়ার সিদ্ধান্ত নিয়েছিল। এর পর মারগাঁওকে একটি প্রাকৃতিক পোতাশ্রয় হিসাবে চিহ্নিত করা হয়েছিল এবং এই স্থানের সঙ্গে সংযোগ স্থাপন করার জন্য একটি মিটার-গেজ রেলপথ নির্মাণ করা হয়েছিল। বন্দরের আধুনিকীকরণ এবং মিটার-গেজ রেলপথ স্থাপনের কাজটি ব্রিটিশ কোম্পানী "ওয়েস্টার্ন ইন্ডিয়ান পর্তুগীজ গ্যারান্টি রেলওয়ে কোম্পানি" দ্বারা পরিচালিত হয়।
বন্দরটি তার নিজস্ব রেলওয়ে লাইন দ্বারা সংযুক্ত, এর সাথে পূর্ববর্তী মারমাগাঁও রেলওয়ে স্টেশন বন্দর এলাকাতেই অবস্থিত। এভাবে এটি দক্ষিণ মধ্য রেলওয়ে এবং কংকন রেলওয়ে দ্বারা মহারাষ্ট্র এবং কর্ণাটক অঞ্চলের সাথে বন্দরটি সংযুক্ত। জাতীয় সড়ক ১৭এ-এর সঙ্গে বন্দরটি বা এমপিটি সংযুক্ত। একটি চার-লেন মহাসড়ক দিয়ে জাতীয় সড়ক ১৭বি-এর সঙ্গে সংযোগ স্থাপনের পরিকল্পনা রয়েছে, যা ২০১৮ সালের অক্টোবরে সম্পন্ন হওয়ার কথা ছিল। গোয়া ও কর্ণাটকের অভ্যন্তরীণ অঞ্চলে খননকৃত লৌহ আকরিক ম্যান্ডোভি এবং জুড়ি নদীপথে বার্জ দ্বারা পরিবহন করে বন্দরে আনা হয়।
মারগাঁও বন্দরে কয়লা ও লোহা আকরিক জন্য বার্থ আছে। এটি ক্রুজ জাহাজের জন্য একটি বেষ্টনও রয়েছে, এমনকি একটি ডেডিকেটেড ক্রুজ টার্মিনাল ভবন রয়েছে এবং সারা বছর বিভিন্ন ধরণের ক্রুজ জাহাজ বন্দরের টার্মিনালে চলাচল করে।
একটি ডেডিকেটেড বহুমুখী পণ্যসম্ভার খালাসের বার্থ, একটি সাধারণ পণ্যসম্ভার খালাসের বার্থ (জাহাজ মেরামত কেন্দ্রকে প্রতিস্থাপন করে) এবং ভারতীয় নৌবাহিনী এবং উপকূলরক্ষি বাহিনীর জন্য নিবেদিত বার্থের সাথে বন্দরকে প্রসারিত করার পরিকল্পনা করা হয়েছে।
২০১০-১১ সালে প্রায় ৫৪.৫০ মিলিয়ন মেট্রিক টন (এমএমটি) লৌহ আকরিক পরিবহন করে এমপিটি ভারতবর্ষের নেতৃস্থানীয় লৌহ আকরিক রপ্তানিকারক বন্দর হয়ে উঠেছিল (এর প্রায় ৯০% চীনকে রপ্তানি করা হয়েছিল)। পরবর্তীতে, ২০১১-১২ সালে ৩৯ মিলিয়ন টন পন্য পরিবহন করে বন্দর করে, যার মধ্যে বিশ্বব্যাপী লৌহ আকরিকের চাহিদা কমায় বন্দরটির দ্বারা লৌহ আকরিক রপ্তানি কমে হয় ২২.২১ মিলিয়ন টন। লৌহ আকরিকের। চাহিদা মেটাতে বিশ্বব্যাপী হ্রাসের কারণে, ২২.২1 এমএমটির জন্য লৌহ আকরিক অ্যাকাউন্টিংয়ের সাথে বন্দরের মালামালের পরিমাণ কমেছে 39 এমএমটি।
২০১৫-২০১৬ সাল নাগাদ মারগাঁও বন্দর জাহাজ মন্ত্রণালয়ের দুটি সম্মানিত পুরষ্কার জিতেছে: দেশের সব বড় বন্দরগুলির মধ্যে সর্বাধিক পন্য পরিবহনের বৃদ্ধি এবং আরএফডি (ফলাফল ফ্রেমওয়ার্ক ডকুমেন্ট) বাস্তবায়নে সর্বোচ্চ স্কোর অর্জনের জন্য।
হরে কৃষ্ণ ফুড ফর লাইফ
হরে কৃষ্ণ ফুড ফর লাইফ (জীবনের জন্য খাদ্য) বিশ্বের বৃহত্তম নিরামিষ অলাভজনক খাদ্য ত্রাণ সংস্থা। ৬০টিরও বেশি দেশে ছড়িয়ে থাকা প্রকল্পগুলির সাথে এর প্রচেষ্টা বিশ্বব্যাপী বিস্তৃত। স্বেচ্ছাসেবকগণ দৈনিক ২,০০০,০০০ পর্যন্ত বিনামূল্যে খাবার সরবরাহ করে। ফুড ফর লাইফ কেবল ক্ষুধার একটিমাত্র রূপকেই মোকাবেলা করে না বরং প্রয়োজনীয় সকলের কাছে পৌঁছে যায় (যেমন: ভারতে গৃহহীন, অসহায় শিশু; এবং বিশ্বের প্রাকৃতিক বিপর্যয়ে ক্ষতিগ্রস্ত)।
ভারতে শিকড়গুলির সাথে, "জীবনের জন্য খাদ্য" প্রকল্পটি প্রাচীন বৈদিক সংস্কৃতির আতিথেয়তার আধুনিক পুনরুত্থান যা সকল জীবের সমতাতে বিশ্বাসী। এটি ১৯৭৪ সালে আন্তর্জাতিক কৃষ্ণভাবনামৃত সংঘ দ্বারা ধারণাকৃত ও শুরু হয়েছিল এবং এইভাবে সাধারণত "ইসকন ফুড ফর লাইফ" বা "হরে কৃষ্ণ ফুড ফর লাইফ" নামে পরিচিত। এটি বিশ্বব্যাপী এর ত্রাণ প্রচেষ্টার জন্য নিউইয়র্ক টাইমস ভেজিটেরিয়ান টাইমস, পাশাপাশি পল ম্যাককার্টনি এবং নেলসন ম্যান্ডেলা কর্তৃক প্রশংসিত হয়েছে।
ছানোয়ার হোসেন
ছানোয়ার হোসেন একজন বাংলাদেশি রাজনীতিবিদ, দশম ও একাদশ জাতীয় সংসদ সদস্য। তিনি টাঙ্গাইল-৫ আসন থেকে ২০১৪ সালে দশম ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ছানোয়ার হোসেন ১৯৭০ সালের ১ ফেব্রুয়ারি টাঙ্গাইল জেলার টাঙ্গাইল সদর উপজেলায় জন্মগ্রহণ করেন। তার পিতার নাম আবুল হোসেন ও মাতার নাম হুসনেআরা বেগম।
ছানোয়ার টাঙ্গাইল জেলা আওয়ামী লীগের সহসভাপতি হিসেবে দায়িত্ব পালন করছেন। তিনি ২০১৪ সালে দশম জাতীয় সংসদ নির্বাচনে টাঙ্গাইল-৫ আসন থেকে বাংলাদেশ আওয়ামী লীগের মনোনয়নে নৌকা প্রতীকে সতন্ত্র প্রার্থী মুরাদ সিদ্দীকিকে পরাজিত করে ৬৭,৯৫৯ ভোটে প্রথমবারের মত সংসদ সদস্য নির্বাচিত হন। ২০১৮ সালে একাদশ জাতীয় সংসদ নির্বাচনেও তিনি একই আসনে প্রতিদ্বন্দ্বিতা করে জয়ী হন।
২০১৮ সালের বাংলাদেশী চলচ্চিত্রের তালিকা
২০১৮ সালে বাংলাদেশে মুক্তিপ্রাপ্ত চলচ্চিত্রের তালিকা।
শেখ তন্ময়
শেখ সারহান নাসের তন্ময় (যিনি শেখ তন্ময় নামে অধিক পরিচিত) একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি বাগেরহাট-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শেখ তন্ময় ১৯৮৭ সালের ২৯ জুন জন্মগ্রহণ করেন। তার পিতার নাম শেখ হেলাল উদ্দীন ও মাতার নাম শেখ রুপা চৌধুরী। তিনি তৃতীয় শ্রেণী পর্যন্ত ঢাকায় অধ্যয়নের পর ভারতে একটি আবাসিক বিদ্যালয়ে গমন করেন। তবে পরবর্তীতে পুনরায় ঢাকাতে ও লেভেল এবং এ লেভেল সম্পন্ন করেন। ২০০৭ সালে পুনরায় ভারত গমন করেন ও ২০১২ সালে দেশে ফিরে আসেন। পরবর্তীতে লন্ডন থেকে সাংবাদিকতায় স্নাতক ডিগ্রী অর্জন করেন। সিঙ্গাপুরে একটি কোম্পানি চাকুরীর মাধ্যমে তন্ময় প্রথম কর্মজীবন শুরু করেন।
শেখ তন্ময় রাজনৈতিক পরিবারে বেড়ে উঠলেও রাজনীতিতে সক্রিয় ছিলেন না। ২০০১ সালে তিনি আওয়ামী লীগের নির্বাচন পরিচালনা কমিটির সাথে যুক্ত ছিলেন। ২০১৭ সালে আওয়ামী লীগের বাগেরহাট পৌর শাখার সদস্যপদ লাভের মধ্য দিয়ে আনুষ্ঠানিকভাবে রাজনীতিকে প্রবেশ করেন। ২০১৮ সালে একাদশ জাতীয় সংসদ নির্বাচনে বাগেরহাট-২ আসন থেকে তিনি বাংলাদেশ আওয়ামী লীগের মনোনয়ন পেয়ে প্রথমবারেরমত সংসদ সদস্য নির্বাচিত হন।
শেখ তন্ময় ব্যক্তিগত জীবনে শেখ ইফরারের সাথে ২০১৫ সালে বিবাহ বন্ধনে আবদ্ধ হন। ইফরার শিক্ষকতা পেশায় যুক্ত আছেন। তন্ময়ের পিতা শেখ হেলাল উদ্দীন বাগেরহাট-১ আসন থেকে কয়েকবার সংসদ সদস্য নির্বাচিত হন। পারিবারিকভাবে তন্ময় বাংলাদেশের ঐতিহ্যবাহী রাজনৈতিক শেখ-ওয়াজেদ পরিবারের সাথে সম্পৃক্ত। তন্ময়ের দাদা শেখ আবু নাসের যিনি শেখ মুজিবুর রহমানের ছোট ভাই। শেখ হেলাল সম্পর্কে বাংলাদেশের প্রধানমন্ত্রী শেখ হাসিনার চাচাতো ভাই। তন্ময়ের বোন শেখ সায়রা রহমান বিবাহ বন্ধনে আবদ্ধ হন বাংলাদেশ জাতীয় পার্টির সভাপতি আন্দালিব রহমান পার্থর সাথে।
২০১৯ সালের বাংলাদেশী চলচ্চিত্রের তালিকা
২০১৯ সালে বাংলাদেশে মুক্তিপ্রাপ্ত চলচ্চিত্রের তালিকা।
মোশারফ হোসেন
মোশারফ হোসেন একজন বাংলাদেশি রাজনীতিবিদ ও একাদশ জাতীয় সংসদ সদস্য। মোশারফ হোসেন বগুড়া-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।
মোশারফ হোসেনের জন্ম বগুড়া জেলায়। তিনি উচ্চ শিক্ষিত।
ব্যবসায়ী শিল্পপতি মোশারফ হোসেন বাংলাদেশ জাতীয়তাবাদী দলের রাজনীতিতে সক্রিয় এবং ২০১৮ সালে প্রথমবারের মতো সংসদ সদস্য নির্বাচিত হন।
রেজাউল করিম বাবলু
রেজাউল করিম বাবলু একজন বাংলাদেশি রাজনীতিবিদ ও একাদশ জাতীয় সংসদ সদস্য। রেজাউল করিম বাবলু বগুড়া-৭ আসন থেকে ২০১৮ সালে একাদশ জাতীয় সংসদ নির্বাচনে স্বতন্ত্র পার্থী হিসাবে সংসদ সদস্য নির্বাচিত হন।
বগুড়ার শাজাহানপুর উপজেলার ডোমনপুকুর গ্রামের ময়েন উদ্দিন গোলবাগীর ছেলে রেজাউল করিম বাবলু এলাকায় শওকত হোসেন গোলবাগী নামেও পরিচিত। তাঁর শিক্ষাগত যোগ্যতা এসএসসি পাশ ।
রেজাউল করিম বাবলু রাজনীতিতে তেমন সক্রিয় ছিলেন না এবং প্রথমবারের মতো তিনি স্বতন্ত্র থেকে সংসদ সদস্য নির্বাচিত হয়েছেন তবে তাকে বিএনপি সামর্থ দিয়েছে। তার পেশা সাংবাদিকতা ও ব্যবসায় ও কৃষি।
আন্তর্জাতিক গম উত্পাদনের পরিসংখ্যান
২০ লাখ মেট্রিক টনের (একক ধরেছি) বেশি উৎপাদনকারী দেশের তালিকা
দেবীনা ব্যানার্জী
দেবীনা ব্যানার্জি (জন্ম: ১৮ এপ্রিল ১৯৮৩) একজন ভারতীয় টেলিভিশন অভিনেত্রী, যিনি ২০০৮ সালের টেলিভিশন সিরিজ "রামায়ণ" এর "সীতা" চরিত্রের জন্য পরিচিত। "রামায়ণ" এ রামের চরিত্রে তার স্বামী গুরমিত চৌধুরী অভিনয় করেন।
২০০৫ সালে "মায়াভি" নামক তামিল টেলিভিশন সিরিয়ালে অভিনয়ের মাধ্যমে তার অভিনয় জীবন শুরু হয়। পরবর্তীতে "চিড়িয়া ঘার" নামক সিরিয়াল এ মায়ুরি নারায়ণের চরিত্রে অভিনয়ের মাধ্যমে তিনি খ্যাতি অর্জন করেন, যা তাকে সমকালীন অভিনয়শিল্পীদের হিসেবে অন্যতম প্রতিষ্ঠিত করে।
শাহীন আক্তার
শাহিনা আক্তার চৌধুরী (আনুষ্ঠানিক নাম শাহীন আক্তার) একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি কক্সবাজার-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শাহীন আক্তার কক্সবাজার জেলার উখিয়া উপজেলায় জন্মগ্রহণ করেন। তার পিতার নাম নূরুল ইসলাম চৌধুরী ও মাতার নাম গুলজার বেগম। তার স্বামী আব্দুর রহমান বদি কক্সবাজার-৪ আসনের নবম ও দশম জাতীয় সংসদের সংসদ সদস্য ছিলেন।
২০০৮ সালে শাহীন সতন্ত্র প্রার্থী হিসেবে মনোনয়নপত্র সংগ্রহ করলেও তার স্বামীর সমর্থনে সেটি প্রত্যাহার করে নেন। তবে তৎকালীন সংসদ সদস্য ও তার স্বামী আব্দুর রহমান বদির বিরুদ্ধে রাষ্ট্রীয় সংস্থাসমূহে বাংলাদেশের মাদকের পৃষ্ঠপোষক হিসেবে নাম আসার পর গণমাধ্যমসহ বিভিন্ন মাধ্যমে সেটি নিয়ে সমালোচনা হয়। এর প্রেক্ষিতে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগ কক্সবাজার-৪ আসনের বদির পরিবর্তে তার স্ত্রী শাহীন আক্তারকে মনোনয়ন প্রদান করে। নির্বাচনে তিনি বিএনপির প্রার্থী শাহজাহান চৌধুরীকে পরাজিত করে সংসদ সদস্য নির্বাচিত হন।
জাহিদুর রহমান
জাহিদুর রহমান একজন বাংলাদেশি রাজনীতিবিদ ও একাদশ জাতীয় সংসদ সদস্য। জাহিদুর রহমান ঠাকুরগাঁও-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।
জাহিদুর রহমানের জন্ম ঠাকুরগাঁও জেলায়। তিনি উচ্চ শিক্ষিত।।
জাহিদুর রহমানের রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন। তিনি ২০০৮ সালেও বিএনপির পক্ষেে ধানের শীয মার্কায় নির্বাচন করে পরাজিত হয়।
নূর মোহাম্মদ (আইজিপি)
নূর মোহাম্মদ হলেন একজন বাংলাদেশী কূটনীতিক ও রাজনীতিবিদ। তিনি পুলিশের সাবেক মহাপরিদর্শক (আইজিপি)। তিনি ২০১৮ সালে একাদশ জাতীয় সংসদ নির্বাচনে কিশোরগঞ্জ-২ আসন থেকে সংসদ সদস্য নির্বাচিত হন।
নূর মোহাম্মদ কিশোরগঞ্জ জেলায় জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগের শিক্ষার্থী ছিলেন এবং শিক্ষার্থী অবস্থায় বাংলাদেশ ছাত্রলীগের রাজনীতির সাথে সম্পৃক্ত ছিলেন। তিনি ১৯৭৯-৮০ মেয়াদে ঢাকা বিশ্ববিদ্যালয়ের হাজী মুহম্মদ মুহসীন হলের ছাত্র সংসদের নির্বাচিত উপ-সভাপতি ছিলেন।
মোহাম্মদ ১৯৮৪ সালে বাংলাদেশ সরকারী কর্ম কমিশনের নিয়োগ প্রক্রিয়ায় পুলিশ বিভাগে যোগদান করেন। তত্ত্ববধায়ক সরকারের সময়ে ২০০৭ সালের ২৯শে জানুয়ারি তিনি পুলিশের মহাপরিদর্শকের দায়িত্ব গ্রহণ করেন এবং ২০১০ সাল পর্যন্ত এই দায়িত্ব পালন করেন। ২০১১ সালের ৮ই এপ্রিল তিনি মরক্কোয় বাংলাদেশের রাষ্ট্রদূত হিসেবে নিয়োগ পান এবং ৬ই মে মরক্কোর উদ্দেশ্যে দেশ ছাড়েন। এছাড়া তিনি যুব ও ক্রীড়া সচিব হিসেবেও দায়িত্ব পালন করেছেন। ২০১৮ সালের নভেম্বরে তিনি কিশোরগঞ্জ-২ আসনের বাংলাদেশ আওয়ামী লীগের প্রার্থী হিসেবে মনোনয়ন গ্রহণ করেন। ৩০শে ডিসেম্বর অনুষ্ঠিত একাদশ জাতীয় সংসদ নির্বাচনে ৩০০,৭৭৬ ভোট পেয়ে তিনি বিজয়ী হয়ে সংসদ সদস্য নির্বাচিত হন।
আবদুস সোবহান গোলাপ
আবদুস সোবহান মিয়া গোলাপ একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি মাদারীপুর-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে তিনি আওয়ামী লীগের দফতর সম্পাদকের দায়িত্ব গ্রহণ করেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
গোলাপ ১৯৫৬ সালের ১১ অক্টোবর মাদারীপুর জেলার কালকিনী উপজেলার উত্তর রমজানপুর গ্রামে জন্মগ্রহণ করেন। তার পিতার নাম তৈয়ব আলী মিয়া ও মাতার নাম আনারন নেছা। এই দম্পতির পাঁচ ছেলে ও দুই কন্যার মধ্যে গোলাপ দ্বিতীয়।
তিনি বরিশালের গৌরনদীর ভিক্টোরী উচ্চ বিদ্যালয় থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ের সমাজ বিজ্ঞান বিভাগ থেকে উচ্চতর ডিগ্রী অর্জন করেন। ১৯৮৩ সালে নরওয়ের ট্রন্ডহেইম বিশ্ববিদ্যালয়ে ভর্তি হন ও স্নাতকোত্তর ডিগ্রি অর্জন করেন। একই সময়ে তিনি ভাষাতত্ত্ব ও নরওয়েজিয়ান ভাষা বিষয়ে ডিপ্লোমা ডিগ্রি অর্জন করেন। এছাড়ও নিউইয়র্ক সিটি বিশ্ববিদ্যালয় থেকে পুনরায় স্নাতকোত্তর ও ক্যালিফোর্নিয়ার আমেরিকান ওয়ার্ল্ড ইউনিভার্সিটি থেকে 'ডিজিটাল বাংলাদেশ এন্ড সোশ্যাল চেঞ্জেস' বিষয়ে পিএইচডি অর্জন করেন।
গোলাপ ছাত্রজীবন থেকেই ছাত্রলীগের রাজনীতির সাথে জড়িত ছিলেন। তিনি ১৯৭৮-৮০ মেয়াদে ঢাকা বিশ্ববিদ্যালয়ের সমাজবিজ্ঞান বিভাগের ছাত্রলীগ শাখা ও সূর্যসেন হল ছাত্রলীগ শাখার সাধারণ সম্পাদকের দায়িত্ব পালন করেন। ১৯৭৯-৮০ মেয়াদে তিনি বিশ্ববিদ্যালয় ছাত্রলীগ শাখার যুগ্ম-আহবায়ক ছিলেন। একই সময়ে তিনি সূর্যসেন হল ছাত্র সংসদের প্রথমে সাধারণ সম্পাদক ও পরে সহ-সভাপতির দায়িত্ব পালন করেন। ১৯৮১-৮৩ মেয়াদে তিনি ছাত্রলীগের নির্বাহী সদস্য হিসেবে ভূমিকা রাখেন। ২০০৮ সালের নির্বাচনের পর আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার একান্ত সচিব হিসেবে নিযোগ পান। ২০১২ সালে তাকে আওয়ামী লীগের সদস্য করা হয়। ২০১৪ সাল থেকে ২০১৮ সাল পর্যন্ত তিনি প্রধানমন্ত্রী শেখ হাসিনার বিশেষ সহকারী হিসেবে নিযুক্ত ছিলেন। ২০১৬ সাল থেকে তিনি আওয়ামী লীগের দফতর সম্পাদকের দায়িত্ব পালন করছেন।
২০০১ সালের অষ্টম জাতীয় সংসদ নির্বাচনের সময় তিনি আওয়ামী লীগের নির্বাচন পরিচালনা কমিটিকে নির্বাচন সংক্রান্ত তথ্য উপাত্ত সরবরাহের দায়িত্ব পালন করেন। ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে গোলাপ মাদারীপুর-৩ আসন থেকে সংসদ সদস্য নির্বাচিত হন।
আবদুস সোবহান গোলাপ ব্যক্তিগত জীবনে ১৯৯২ সালে ঢাকা বিশ্ববিদ্যালয়ের তৎকালীন ছাত্রলীগ নেত্রী গুলশান আরা খুখুর সাথে বিবাহ বন্ধনে আবদ্ধ হন। এই দম্পতির ২ পুত্র ও ১ কন্যা সন্তান রয়েছে। তার কয়েকটি বই প্রকাশিত হয়েছে যার মধ্যে 'মুক্তিযুদ্ধ স্বাধীনতা ও বাঙালি জাতির ইতিহাস', 'হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান' এবং 'ছোটদের শেখ হাসিনা' অন্যতম। তিনি ২০১৫ থেকে ২০১৬ সাল পর্যন্ত বেসরকারি স্যাটেলাইট টেলিভিশন চ্যানেল একুশে টেলিভিশনের ব্যবস্থাপনা পরিচালক হিসেবে দায়িত্ব পালন করেন।
রানা মোহাম্মদ সোহেল
রানা মোহাম্মদ সোহেল হলেন বাংলাদেশের একজন রাজনীতিবিদ, সংসদ সদস্য ও প্রাক্তন সেনা কর্মকর্তা। তিনি নীলফামারী-৩ আসন থেকে নির্বাচিত একাদশ জাতীয় সংসদের সদস্য। তিনি জাতীয় পার্টি কেন্দীয় কমিটির সদস্য এবং নীলফামারী জেলা শাখার সহসভাপতি। সোহেল বাংলাদেশ সেনাবাহিনীর মেজর ছিলেন।
মেজর সোহেল নীলফামারী জেলার জলঢাকা উপজেলার বালাগ্রামে জন্মগ্রহন করেন। তার পিতার নাম মোহাম্মদ মহসীন এবং মাতার নাম জাহানারা বেগম। তিনি এমবিএ ডিগ্রি অর্জন করেছেন। সোহেল বাংলাদেশ সেনাবাহিনীতে দীর্ঘদিন চাকরি করার পর মেজর পদমর্যাদা থেকে অবসর গ্রহন করেন। তিনি বর্তমানে চা ব্যবসায়ের সাথে জডিত। পঞ্চগডে তার চা বাগান রয়েছে। তিনি ২০১৭ সালে শ্রেষ্ঠ চা চাষির সম্মাননা স্বারকে ভূষিত হন। এছাডাও তিনি জেমকন গ্রুপের ব্যবসায়ীক পরামর্শক হিসাবে নিয়োজিত আসেন।
সোহেল বর্তমানে জাতীয় পার্টির কেন্দ্রীয় কমিটির সদস্য এবং জেলা জাতীয় পার্টির সহ সভাপতির দায়িত্ন পালন করছেন। তিনি ২০১৮ সালের একাদশ জাতীয় সংসদ নির্বাচনে জাতীয় পার্টির মনোনয়নে মহাজোটের প্রার্থী হয়ে নির্বাচনে অংশ নেন এবং ১ লাখ ৩৭ হাজার ৫৩৮ ভোট পেয়ে বিজয়ী হন।
কিউ (২০১১-এর চলচ্চিত্র)
কিউ হচ্ছে ২০১১ সালে মুক্তিপ্রাপ্ত একটি ফরাসি যৌনউত্তেজক চলচ্চিত্র যেটি পরিচালনা করেছিলেন লরেন্ট বোহনিক। চলচ্চিত্রটি যুক্তরাষ্ট্রে "ডিজায়ার" নামে মুক্তি দেওয়া হয়।
ফ্রান্সের চেগ শহরে অর্থনৈতিক মন্দা চলছে। পুরুষেরা নারীসঙ্গ পাচ্ছেনা, হঠাৎ কিছু পুরুষ কেকিল নামের একটি নারীর দেখা পায়, এই কেকিল এক কামুক নারী। কেকিলের বয়স ২০ বছর, তার পিতা মারা গিয়েছে, সে বিভিন্ন চেনা এবং অচেনা পুরুষের সঙ্গে দৈহিকমিলন করতে চায়। ক্যান্স নামের একটা ছেলে হচ্ছে কেকিলের প্রেমিক এবং একজন ছোটোখাটো অপরাধী, ছেলেটা কেকিলের যৌনচাহিদা মেটাতে পারেনা ঠিকমত। ম্যাট হচ্ছেন একজন গাড়ির মেকানিক যার প্রেমিকার নাম হচ্ছে এলিস যে তার সঙ্গে যৌনমিলন করতে চায়না। কেকিল তার বন্ধুদের উপদেশ দেয় কিভাবে নারী এবং পুরুষদেরকে যৌনআনন্দ দিতে হয় এবং কিভাবে দিতে হয়না। কেকিল ক্যান্স, ম্যাট এবং এলিসের সঙ্গে সমকাম করেও প্রকৃত যৌনসুখ না পেয়ে অন্য উপায় খোঁজে।
মনোয়ার হোসেন চৌধুরী
মনোয়ার হোসেন চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। মনোয়ার হোসেন চৌধুরী গাইবান্ধা-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মনোয়ার হোসেন চৌধুরীর জন্ম গাইবান্ধা জেলায়। তিনি প্রকৌশলী শিক্ষায় শিক্ষিত।
এলজিইডির সাবেক প্রধান প্রকৌশলী মনোয়ার হোসেন চৌধুরী রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন। তিনি ২০০৮ ২০১৪ সালেও জাতীয় সংসদ নির্বাচনে আওয়ামী লীগের পক্ষেে নৌকা মার্কায় নির্বাচন করে ২০১৪ সালে পরাজিত হলেও ২০০৮ সালের নির্বাচনে তিনি বিজয়ী হয়ে ছিলেন। তিনি দুই বার জাতিয় সংসদ সদস্য ছিলেন।
যান চলাচল
সড়ক পথে যান চলাচল পথচারী, যানবাহন, রাস্তাঘাট, বাস এবং অন্যান্য যানবাহন সহ একক বা একসঙ্গে ভ্রমণের উদ্দেশ্যে সড়ক ব্যবহারকারীদের নিয়ে গঠিত। যান চলাচল আইনগুলি যান চলাচলে শাসন এবং যানবাহন নিয়ন্ত্রণ করে, যা সড়ক পথের নিয়মগুলি উভয় আইন এবং আনুষ্ঠানিক নিয়মের মাধ্যমে সময়ের সাথে উন্নত যানচলাচল এবং যান চলাচলের সময়সীমাকে সহজতর করতে পারে।
সংগঠিত যান চলাচল সাধারণত সড়ক পথে সুপ্রতিষ্ঠিত ভাবে লেন, ডানাভিমুখী যানচলাচল, এবং যানবাহন নিয়ন্ত্রণ করে থাকে।
যান চলাচল আনুষ্ঠানিকভাবে অনেক বিচারব্যবস্থায় নিয়ে সংগঠিত হয়; চিহ্নিত রাস্তা, সংযোগস্থল, চৌমাথা, ইন্টারচেঞ্জ, যান চলাচল সংকেত বা নির্দেশাবলী সহকারে। যানচলাচলের ধরন অনুযায়ী প্রায়ই শ্রেণীবদ্ধ করা হয়: ভারী মোটর গাড়ির (উদাঃ গাড়ি, ট্রাক), অন্য যানবাহন (যেমন, মোপড, সাইকেল) এবং পথচারী। বিভিন্ন শ্রেণীর যানচলাচলের গতিসীমা এবং চলাচলের পথ একই হতে পারে বা পৃথক হতে পারে। কিছু যানচলাচলের আইনগত অধিকারে সড়ক খুব বিস্তারিত এবং জটিল নিয়ম থাকতে পারে, যখন অন্যরা চলাচলকদের সাধারণ জ্ঞান এবং সহযোগিতা করার ইচ্ছার উপর আরও বেশি নির্ভর করে।
সড়ক ও ড্রাইভিং শিষ্টাচারের নিয়মগুলি সাধারণ অনুশীলন এবং পদ্ধতি যা রাস্তা ব্যবহারকারীদের অনুসরণ করতে হবে। এই নিয়মগুলি সাধারণত সমস্ত সড়ক ব্যবহারকারীদের ক্ষেত্রে প্রযোজ্য, যদিও তারা মোটরসাইকেল এবং সাইকেল চালকদের বিশেষ গুরুত্ব দেয়। এই নিয়মগুলি যানবাহন মধ্যে এবং পথচারীরা সঙ্গে পারস্পরিক ক্রিয়ার নিয়ন্ত্রণ করে। মৌলিক ট্রাফিক আইন জাতিসংঘের, সড়ক ট্রাফিকের 1968 ভিয়েনা কনভেনশন কর্তৃপক্ষ অধীনে একটি আন্তর্জাতিক চুক্তি দ্বারা সংজ্ঞায়িত করা হয়। সব দেশই সংবিধানে স্বাক্ষরকারী নয় এবং এমনকি স্বাক্ষরকারীদের মধ্যেও, অনুশীলনে স্থানীয় বৈচিত্র্য পাওয়া যেতে পারে। এছাড়াও রাস্তা অলক্ষিত স্থানীয় নিয়ম আছে, যা সাধারণত স্থানীয় ড্রাইভার দ্বারা বোঝা হয়।
শ ম রেজাউল করিম
শ ম রেজাউল করিম একজন বাংলাদেশি রাজনীতিবিদ ও একাদশ জাতীয় সংসদ সদস্য। শ ম রেজাউল করিম পিরোজপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
শ ম রেজাউল করিমের জন্ম পিরোজপুর জেলায়। তিনি উচ্চ শিক্ষিত।
সাবেক ছাত্রনেতা ও আাওয়ামী লীগের কেন্দ্রীয় আইন বিষয়ক সম্পাদক এডভোকেট শ.ম রেজাউল করিম ব্যক্তিগত জীবনে একজন আইনজীবী।
নূর মোহাম্মদ (দ্ব্যর্থতা নিরসন)
নূর মোহাম্মদ দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
দীপংকর তালুকদার
দীপংকর তালুকদার একজন বাংলাদেশি রাজনীতিবিদ যিনি পঞ্চম, সপ্তম, নবম ও একাদশ জাতীয় সংসদ সদস্য হিসেবে দায়িত্ব পালন করেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী ছিলেন। তিনি পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
দীপংকর তালুকদার ১৯৫২ সালের ১২ ডিসেম্বর পার্বত্য রাঙ্গামাটি জেলার চম্পকনগর গ্রামে জন্মগ্রহণ করেন। তার পিতার নাম হেমন্ত প্রসাদ তালুকদার ও মাতার নাম বিদুৎপ্রভা তালুকদার। তিনি শিক্ষাজীবনে ঢাকা বিশ্ববিদ্যালয় থেকে ১৯৭৪ সালে ইংরেজিতে স্নাতক ডিগ্রি অর্জন করেন।
দীপংকর তালুকদার ছাত্রজীবনে রাজনীতির সাথে যুক্ত হন ও ঊনসত্তরের গণঅভ্যুত্থানের একজন সক্রিয় কর্মী ছিলেন। ১৯৭২-৭৩ মেয়াদে তিনি ছাত্রলীগের কেন্দ্রীয় কমিটি ও ঢাকা বিশ্ববিদ্যালয়ের জগন্নাথ হল ছাত্র সংসদের সদস্য নির্বাচিত হন। ১৯৭৩-৭৪ মেয়াদে তিনি ছাত্রলীগের কেন্দ্রীয় আন্তর্জাতিক বিষয়ক সম্পাদক হিসেবে দায়িত্ব পালন করেন। ১৯৮৬ সালে আওয়ামী লীগের রাঙ্গামাটি জেলা শাখার সাধারণ সম্পাদক নির্বাচিত হন। ১৯৯৬ সালে তিনি উক্ত জেলা শাখার সভাপতি নির্বাচিত হন ও বর্তমানে এ দায়িত্ব পালন করছেন।
১৯৯৮ সালে পার্বত্য চট্টগ্রাম শরনার্থী বিষয়ক টাস্কফোর্স গঠিত হলে তাকে এর চেয়ারম্যানের দায়িত্ব দেওয়া হয়। ১৯৯১ সালে তিনি পরিবেশ, বন ও জলবায়ু পরিবর্তন মন্ত্রণালয় সংক্রান্ত সংসদীয় স্থায়ী কমিটি, ১৯৯৬ সালে বাংলাদেশ শিক্ষা কমিটি, সংস্থাপন মন্ত্রণালয় সংক্রান্ত স্থায়ী কমিটি ও জাতীয় সংসদ হাউস কমিটির সদস্য হিসেবে দায়িত্ব পালন করেন। ২০০৯ সালে আওয়ামী লীগ সরকার গঠন করার পর তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রীর দায়িত্ব পান এবং ২০১৪ সাল পর্যন্ত এ দায়িত্ব পালন করেন।
দীপংকর তালুকদার ১৯৯১ সালে পঞ্চম জাতীয় সংসদ নির্বাচনে পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে ৪৯২২১ ভোট পেয়ে প্রথমবারেরমত সংসদ সদস্য নির্বাচিত হন। পরবর্তীতে একই আসন থেকে জুন ১৯৯৬ সালে সপ্তম, ২০০৮ সালে নবম ও ২০১৮ সালে একাদশ জাতীয় সংসদ নির্বাচনে বিজয়ী হন। তবে, ২০০১ সালে আষ্টম ও ২০১৪ সালে দশম জাতীয় সংসদ নির্বাচনে অংশ নিয়ে পরাজিত হন।
দীপংকর ব্যক্তিগত জীবনে বিটা তালুকদারের সাথে বিবাহ বন্ধনে আবদ্ধ হন।
গ্রিব
গ্রিব () হলো অর্ডার Podicipediformes-এর সদস্য এবং এ অর্ডারের সাথে যুক্ত একমাত্র পাখি।
গ্রিব হলো বিস্তৃত অর্ডারের মিঠা পানির ডুবুরি পাখি, যাদের মধ্যে অনেকে মাইগ্রেশনের সময় ও শীতকালে সাগর যায়। এ অর্ডার শুধুমাত্র একটি পরিবারই ধারণ করে Podicipedidae।
বাহারে শরিয়ত
বাহার-এ-শরীয়ত (১৯৩৯) একটি ইসলামী ফিক্বহ (শাস্ত্র) এর বিশ্বকোষ, হানাফী মাযহাব অনুসারে, ২০ খন্ডে বিস্তৃত। এটার ১৭ খন্ড ইমাম আহমদ রেজা খানের একজন শিষ্য মুফতি আমজাদ আলী আজমি কর্তৃক লিখিত। সর্বশেষ ৩ খন্ড তাঁর মৃত্যুর পর তাঁর শিষ্যদের দ্বারা সংকলিত হয়েছে। বইটি সাধারণ উর্দুতে লিখিত। সাধারণ লোক, আলেমদের এবং গবেষক পণ্ডিতরা সবাই এটির ১১৬২ টি বিষয়ের সাথে ইসলামী শরিয়ার একটি সম্পূর্ণ বই খুঁজে পেয়েছেন।
এটি মূলত মহিলাদের এবং শিশুদের জন্য লেখা ছিল, কিন্তু এখন ইসলামী শিক্ষাপ্রতিষ্ঠানে পড়াশোনা করা হয়। বিচারপতিও বইটিতে দেওয়া সিদ্ধান্তের উপর নির্ভর করেন। এই বইয়ের প্রথম খন্ড মূলত ইসলামের মৌলিক নীতিগুলিতে মনোনিবেশ করে। নামাজ, আকীদা, তাহারাত, রোজা, যাকাত ও হজ্জের জন্য পৃথক অংশ রয়েছে। দ্বিতীয় অংশে তালাক (তালাক) ও খুলা, (পণ্য কেনার ও বিক্রয়ের সাথে জড়িত বাণিজ্য বিষয়) এবং কুফরী বাক্য ইত্যাদি বিষয় অন্তর্ভুক্ত রয়েছে। ১৪ থেকে ২০ টি অংশ তৃতীয় খন্ডে সংকলিত হয়, যার মধ্যে রয়েছে উত্তরাধিকার, কাসাস, দিযাত ইত্যাদি বিষয়গুলি। একজন ব্যক্তির সমগ্র জীবনকে অন্তর্ভুক্ত করে এমন বিষয়গুলি লেখক দ্বারা আলোচনা করা হয়েছে। ২০১০ সালে, বাহার-এ-শরিয়তের ১০০ বছরের উদযাপন লেখক পুত্র দ্বারা পালন করা হয়। বইটি ভারত ও পাকিস্তান জুড়ে অনেক প্রকাশক দ্বারা প্রকাশিত হয়েছে।
কনকা গ্রুপ
কনকা গ্রুপ কোং., লিমিটেড () একটি চীনা ইলেকট্রনিক পণ্য প্রস্তুতকারী যার সদরদপ্তর শেনচেন, কুয়াংতুঙে অবস্থিত এবং শেনচেন স্টক এক্সচেঞ্জে তালিকাভূক্ত।
এটি ১৯৮০ সালে শেনচেন কনকা ইলেক্ট্রনিক গ্রুপ কোম্পানি লিমিটেড হিসেবে প্রতিষ্ঠিত হয় এবং ১৯৯৫ সালে এর নাম কনকা গ্রুপ কোম্পানি লিমিটেডে পরিবর্তন করে।
কোম্পানিটি ইলেকট্রনিক প্রস্তুতকারী যার সদরদপ্তর চীনের শেনচেনে অবস্থিত ও কুয়াংতুং, চীনে তাদের আরও কিছু ম্যানুফেকচারিং ফ্যাসিলিটি রয়েছে। কোম্পানিটি তাদের পণ্যসমূহ দেশীয় বাজার ও বাইরের বাজারেও বিক্রি করে।
মার্চ ২০১৮ মোতাবেক কোম্পানিটির চারটি প্রধান সাবসিডিয়ারি ছিলো।
জি এম কাদের
গোলাম মোহাম্মদ কাদের (জিএম কাদের নামে অধিক পরিচিত) একজন বাংলাদেশি রাজনীতিবিদ ও সাবেক মন্ত্রী। তিনি সপ্তম, অষ্টম, নবম ও একাদশ জাতীয় সংসদ সদস্য হিসেবে দায়িত্ব পালন করেন। কাদের লালমনিরহাট-৩ ও রংপুর-৩ আসন থেকে জাতীয় পার্টির মনোনয়নে সংসদ সদস্য নির্বাচিত হন। তিনি বেসামরিক বিমান পরিবহন ও পর্যটন মন্ত্রণালয় ও বাণিজ্য মন্ত্রণালয়ের মন্ত্রী ছিলেন। এছাড়া তিনি জাতীয় পার্টির কো-চেয়ারম্যান হিসেবে দায়িত্ব পালন করছেন।
জিএম কাদের ২৪ ফেব্রুয়ারি ১৯৪৮ সালে জন্মগ্রহণ করেন। তার পিতার নাম মকবুল হোসেন ও মাতার নাম মজিদা খাতুন। শিক্ষাজীবনে কাদের মেকানিক্যালে স্নাতক ডিগ্রি অর্জন করেন। শিক্ষাজীবন শেষে তিনি নারায়নগঞ্জ ডকইয়ার্ডে মেকানিক্যাল প্রকৌশলী হিসেবে যোগদানের মাধ্যমে কর্মজীবন শুরু করেন। পরবর্তীতে বাংলাদেশ টোবাকো কোম্পানি, ইরাকের কৃষি মন্ত্রণালয় ও যমুনা তেল কোম্পানিতে চাকুরী করেন। সবশেষ বাংলাদেশ পেট্রোলিয়াম কর্পোরেশনে পরিকল্পনা ও অপারেশন্স পরিচালক থাকাকালীন চাকুরী থেকে পদত্যাগ করে রাজনীতিতে যুক্ত হন।
রাজনৈতিক জীবনে জিএম কাদের জাতীয় পার্টিতে যোগদান করেন এবং দলটির প্রেসিডিয়াম সদস্য হন। পরবর্তীতে লালমনিরহাট-৩ আসন থেকে জাতীয় পার্টির মনোনয়নে জুন ১৯৯৬ সালে সপ্তম জাতীয় সংসদ নির্বাচনে প্রথমবারের মত সংসদ সদস্য নির্বাচিত হন। ২০০১ সালে আষ্টম জাতীয় সংসদ নির্বাচনে তিনি রংপুর-৩ আসন থেকে নির্বাচন করে সংসদ সদস্য হন। ২০০৮ সালে নবম ও ২০১৮ সালে একাদশ জাতীয় সংসদ নির্বাচনে পুনরায় লালমনিরহাট-৩ আসন থেকে নির্বাচন করে জয়ী হন। তবে, ২০১৪ সালে দশম জাতীয় সংসদ নির্বাচনে অংশ নিয়ে পরাজিত হন।
২০০৯ সালে আওয়ামী লীগ সরকার গঠন করলে কাদের ৭ জানুয়ারি ২০০৯ তারিখে বেসামরিক বিমান পরিবহন ও পর্যটন মন্ত্রণালয়ের মন্ত্রী হিসেবে দায়িত্ব পান। ৭ ডিসেম্বর ২০১১ সালে তাকে বাণিজ্য মন্ত্রণালয়ের মন্ত্রী হিসেবে দায়িত্ব দেওয়া হয় এবং ১১ জানুয়ারি ২০১৪ সাল পর্যন্ত তিনি এ দায়িত্ব পালন করেন।
বর্তমানে তিনি জাতীয় পার্টির কো-চেয়ারম্যান হিসেবে দায়িত্ব পালন করছেন।
জিএম কাদেরে বড় ভাই সাবেক রাষ্ট্রপতি ও জাতীয় পার্টির চেয়ারম্যান হুসেইন মুহাম্মদ এরশাদ। এরশাদের স্ত্রী রওশন এরশাদ ছিলেন দশম জাতীয় সংসদের বিরোধীদলীয় নেতা ও বর্তমানে জাতীয় পার্টির সিনিয়র কো-চেয়ারম্যান। এরশাদ ও কাদেরের বোন মেরিনা রহমান সাবেক সংসদ সদস্য, মেরিনার ছেলে আহসান আদেলুর রহমান নীলফামারী-৪ আসনের সংসদ সদস্য। মেরিনার মেয়ে জেবুন্নেসা রহমান জিয়া উদ্দীন আহমেদ বাবলুর সাথে বিবাহ বন্ধনে আবদ্ধ হন।
খ্রিস্টধর্ম প্রচার অভিযান
খ্রিস্টধর্ম প্রচার অভিযান বা খ্রিস্টধর্ম প্রচারণা হল সারা বিশ্বে অখ্রিস্টানদের মাঝে খ্রিস্টধর্ম ছড়িয়ে দেওয়ার উদ্দেশ্যে আয়োজিত আনুষ্ঠানিক প্রচারণা অভিযান। দ্বিতীয় ভ্যাটিকান পরিষদ (দ্য সেকেন্ড ভ্যাটিকান কাউন্সিল, ১৯৬২-৬৫) শুধুমাত্র অখ্রিস্টানদের মাঝে ধর্মপ্রচারণার নির্দেশনা দিয়েছে। প্রচারণাগুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্মপ্রচারণা অভিযানগুলো ধর্মান্তরকরণের সুবিধার্থে গরিব-মিসকিনদের মাঝে মানবিক ক্রিয়াকলাপও চালিয়ে যায়। বিশ্বে কয়েক ধরণের ধর্মপ্রচার অভিযান লক্ষ্য করা যায়, যেমন স্বল্পমেয়াদী, দীর্ঘমেয়াদী ইত্যাদি। অনেকে তাদের সারা জীবন ধর্মপ্রচারণায় ব্যয় করে।
ব্যুৎপত্তিগতভাবে, খ্রিস্টধর্ম প্রচার অভিযান এসেছে গ্রিক শব্দ ("apostolē") 'এপোস্টল'-এর থেকে। ইংরেজি ভাষায় বলা হয় 'ক্রিশ্চিয়ান মিশন' (christian mission)। এপোস্টল শব্দের ব্যুৎপত্তিগতভাবে আক্ষরিক অর্থ বিশেষ উদ্দেশ্য চরিতার্থ করবার লক্ষ্যে কাউকে কোথাও প্রেরণ। খ্রিস্টধর্মের পরিভাষায় এপোস্টল বর্তমানে খ্রিস্টধর্ম প্রচার অভিযানে অংশগ্রহণ করবার ঐশী আহ্বানে সাড়া দেওয়া বোঝায়। খ্রিস্টানদের কাছে ইব্রাহিম, মুসা, পল ইত্যাদি নেতৃস্থানীয় ধর্মপ্রচারক। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)
খ্রিস্টধর্ম প্রচারণার ফলশ্রুতিতে একবিংশ শতকে বিশ্বের তিন ভাগের একভাগ লোক খ্রিস্টধর্মে বিশ্বাস করে এবং অনুসারীর সংখ্যায় খ্রিস্টধর্ম বিশ্বের বৃহত্তম ধর্মে পরিণত হয়েছে, যা "এন্সাইক্লোপিডিয়া ব্রিটানিকা"র ভাষায় 'খ্রিস্টধর্ম প্রচার অভিযানের ফসল'। খ্রিস্টান জনসংখ্যায় আফ্রিকা, লাতিন আমেরিকা, এশিয়া এখন ইউরোপ, আমেরিকা ইত্যাদি খ্রিস্টধর্মের কেন্দ্রসমূহকে ছাড়িয়ে গেছে। ধর্মের ইতিহাসে এ এক অভিনব ব্যাপার।
ভারত, চীন, ও বাংলাদেশ ইত্যাদি দেশগুলোতে অন্য ধর্ম থেকে খ্রিস্টধর্মে ধর্মান্তরের হার সবচেয়ে বেশি। ২০১০ থেকে ২০১৬ সাল পর্যন্ত বাংলাদেশে ৯১০০০ হাজার মুসলমান খ্রিস্টধর্মে দীক্ষা নিয়েছেন। চীনে অন্য ধর্ম থেকে ধর্মান্তরিত খ্রিস্টান বৃদ্ধির বার্ষিক হার ৭ শতাংশ।
খ্রিস্টধর্ম প্রচারকদের বিরুদ্ধে উত্থিত অভিযোগগুলোর মাঝে রয়েছে তারা আদিবাসী ও উপজাতিদের পশ্চিমাকরণের মাধ্যমে স্বকীয় সংস্কৃতি ও ভাষা বিলুপ্তকরণে ভূমিকা রাখছে। সারা বিশ্বে ইউরোপীয় সাম্রাজ্যবাদ বিকাশে পঞ্চদশ শতক থেকেই খ্রিস্টধর্ম প্রচার অভিযানগুলো সহায়ক শক্তি হিসেবে ভূমিকা রেখেছে।
আহসানুল ইসলাম টিটু
আহসানুল ইসলাম টিটু একজন বাংলাদেশি পুঁজিবাজার বিশেষজ্ঞ, রাজনীতিবিদ এবং একাদশ জাতীয় সংসদ সদস্য। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি ২০১৩-১৪ মেয়াদে ঢাকা স্টক এক্সচেঞ্জের সভাপতি হিসেবে দায়িত্ব পালন করেন।
টিটু ১১ ডিসেম্বর ১৯৬৯ সালে টাঙ্গাইল জেলার নাগরপুর উপজেলার নয়াপারা গ্রামে জন্মগ্রহণ করেন। তার পিতার নাম মকবুল হোসেন ও মাতার নাম গোলাম ফাতেমা তাহেরা খানম। তিনি ঢাকা রেসিডেনসিয়াল মডেল থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ব্যাংককের অ্যাজাম্পসন বিশ্ববিদ্যালয় থেকে বিবিএ ও যুক্তরাষ্ট্রের পিটসবার্গ স্টেট বিশ্ববিদ্যালয় থেকে এমবিএ ডিগ্রি অর্জন করেন।
টিটু শিক্ষাজীবন শেষ করে ব্যবসাতে যুক্ত হন। ১৯৯৩ সালে ঢাকা স্টক এক্সচেঞ্জের (ডিএসই) সদস্যপদ পান। ১৯৯৫ সালে তিনি মনা ফিন্যান্সিয়াল কনসালটেন্সি এন্ড সিকিউরিটিজের ব্যবস্থাপনা পরিচালকের দায়িত্ব গ্রহণ করেন। এছাড়াও তিনি সন্ধানী লাইফ ইন্সুরেন্স কোম্পানির ব্যবস্থাপনা পরিচালকের দায়িত্ব পালন করছেন।
১৮ ডিসেম্বর ১৯৯৭ থেকে ৩০ মার্চ ২০০০ সাল পর্যন্ত তিনি ঢাকা স্টক এক্সচেঞ্জের কাউন্সিলর, ২৯ মার্চ ২০০১ পর্যন্ত ভাইস-চেয়ারম্যান, ১৬ মার্চ ২০১১ পর্যন্ত পরিচালক, ১৫ মার্চ ২০১২ পর্যন্ত সিনিয়র সহ-সভাপতি এবং ২০১৩ সালের ১৫ জুন তিনি ঢাকা স্টক এক্সচেঞ্জের সভাপতি নির্বাচিত হন এবং ২০১৪ পর্যন্ত এ দায়িত্ব পালন করেন। এছাড়ও তিনি বাংলাদেশ বীমা সমিতির সহ-সভাপতির দায়িত্ব পালন করেন।
টিটু বাংলাদেশ আওয়ামী লীগের টাঙ্গাইল জেলা শাখার শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি একই আসন থেকে প্রতিদ্বন্দ্বিতা করে সতন্ত্র প্রার্থী খন্দকার আবদুল বাতেনের কাছে পরাজিত হন।
টিটু ব্যক্তিগত জীবনে আরিয়া ইসলামের সাথে বিবাহ বন্ধনে আবদ্ধ হন। তার পিতা মকবুল হোসেন ১৯৯৬ এর নির্বাচনে ঢাকা-৯ আসন থেকে নির্বাচিত হন।
রেজাউল করিম হীরা
রেজাউল করিম হীরা বাংলাদেশ আওয়ামীলীগের একজন রাজনীতিবিদ ও সংসদ সদস্য। তিনি জামালপুর-৫ থেকে ১৯৯৬, ২০০১, ২০০৮ ও ২০১৪ সালে সংসদ সদস্য নির্বাচিত হয়েছিলেন। তিনি দ্বিতীয় হাসিনা মন্ত্রীসভার ভুমি মন্ত্রী ছিলেন।
হীরা ১৯৪২ সালের ১লা ডিসেম্বর জামালপুরে জন্মগ্রহণ করেন। তার পিতার নাম নুরুল হক চৌধুরী ও মাতার নাম জয়গুন্নেছা। তিনি মাধ্যমিক পর্যন্ত পডাশুনা করেছেন।
হীরা প্রথম সংসদ নির্বাচন করেন ১৯৯১ সালে স্বতন্ত্র প্রার্থী হয়ে করলেও প্রথম সংসদ সদস্য নির্বাচিত হন ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে। এর তিনি ২০০১ ও ২০০৮ সালে পুনরায় বিএনপির সিরাজুল হককে পরাজিত করে সংসদ সদস্য নির্বাচিত হন। ২০০৯ সালে হাসিনা দ্বিতীয় মন্ত্রীসভা গঠন করলে তিনি ভূমি মন্ত্রণালয়ের দায়িত্ব পান। ২০১৪ সালে দশম জাতীয় সংসদ নির্বাচনে বিএনপি নির্বাচন বয়কট করলে মহাজোটের শরীক জাতীয় পার্টি-জেপির বাবর আলী খানকে ১৯ হাজার ৩৪৫ ভোটের ব্যবধানে পরাজিত করেন। ১লা মার্চ দশম সংসদের ভূমি মন্ত্রণালয় সম্পর্কিত স্থায়ী কমিটির সভাপতি হিসেবে নিয়োগ পান। ২০১৮ সালের নির্বাচনে তিনি মনোনয়ন পত্র দাখিল করলেও পরে আওয়ামী লীগের মনোনয়ন না পাওয়া দলীয় নির্দেশে প্রত্যাহার করে নেন।
গোলাম সবুর টুলু
গোলাম সবুর টুলু একজন বাংলাদেশী শিল্পপতি, রাজনীতিবিদ, ও সাবেক সংসদ সদস্য। তিনি ২০০৮ সালে বরগুনা-২ আসন থেকে নবম জাতীয় সংসদ নির্বাচনে আওয়ামী লীগের প্রার্থী হিসেবে সাংসদ নির্বাচিত হন। গোলাম সবুর টুলু ২০১৩ সালের জুলাইতে একটি সড়ক দুর্ঘটনায় নিহত হন।
সাবেক সাংসদ গোলাম সবুর টুলু বরগুনার পাথরঘাটা উপজেলার কালমেঘা গ্রামে জন্মগ্রহণ করেন। তিনি ব্যবসায় স্নাতক ডিগ্রি অর্জন করেন। তিনি মরহুম ফয়জদ্দিন হাওলাদারের ছেলে। ছয় ভাইয়ের মধ্যে তিনি পঞ্চম।
তিনি মৃত্যুর আগ পর্যন্ত বাংলাদেশ নবম জাতীয় সংসদের সদস্য ও জেলা আওয়ামী লীগের সহ সভাপতি ছিলেন।
হেল'স এঞ্জেল
হেল'স এঞ্জেল (ইংরেজি : "Hell's Angel"; বাংলা: নরকের দেবদূত) হল ক্যাথলিক ধর্মপ্রচারক মাদার টেরিজার জীবন ও কর্ম উপজীব্য করে নির্মিত একটি প্রামান্যতথ্যচিত্র যা ১৯৯৪ সালে চ্যানেল ৪-এ প্রথম প্রচারিত হয়। তথ্যচিত্রটির ধারাভাষ্যকার ক্রিস্টোফার হিচেন্স, পরিচালক জেনি মরগান, প্রযোজক তারিক আলি। হিচেন্স ও আলি যৌথভাবে তথ্যচিত্রটির চিত্রনাট্য রচনা করেন।
তথ্যচিত্রটিতে টেরিজার সমালোচনা করে হিচেন্স বলেন যে টেরিজা গরিব-মিসকিনদের দুঃখদুর্দশাকে ঈশ্বর প্রণীত কপালের লিখন বলে মেনে নিতে বলেন এবং তাদের তিনি মানহীন, অনিরাপদ, ও অকার্যকর চিকিৎসা সেবা দিতে নানা ধরনের নৈতিকতাবিবর্জিত ব্যক্তির কাছ থেকে অর্থ গ্রহণ করেছেন।
পরবর্তীতে এই তথ্যচিত্রের ভিত্তিতে হিচেন্স "" (১৯৯৫) শিরোনামে একটি গ্রন্থ রচনা করেন।
টেরিজাকে নিয়ে গণমাধ্যমের প্রশ্নহীন স্থুল স্তুতিপূর্ণ প্রচারণার একটি জবাব "হেল'স এঞ্জেল"। গণমাধ্যমের হুজুগ সম্পর্কে তথ্যচিত্রটি বলে, গণমাধ্যমের স্থুল হুজুগ ও মধ্যযুগীয় কুসংস্কারের ধর্মচ্যুত অশৌচ এই মেলবন্ধন টেরিজার এমন এক ভাবমূর্তি তৈরি করেছে যা কেউ প্রশ্নবিদ্ধ করছে না।
রুস্তম আলী ফরাজী
রুস্তম আলী ফরাজী বাংলাদেশি রাজনীতিবিদ। তিনি পিরোজপুর-৩ আসনের সংসদ সদস্য। তিনি ২০১৮ সালে জাতীয় পার্টির প্রার্থী হিসেবে চতুর্থ মেয়াদে সংসদ সদস্য হিসেবে নির্বাচিত হন।
মোঃ রুস্তম আলী ফরাজী ১৯৫২ সালের ২১শে মার্চ জন্মগ্রহণ করেন। রাজনীতিতে আসার পূর্বে তিনি একজন পেশাজীবি চিকিৎসক ছিলেন।
রুস্তম আলী ফরাজী ১৯৯৬ সালে পিরোজপুর-৩ থেকে জাতীয় পার্টির প্রার্থী হিসাবে এবং ২০০১ সালে বাংলাদেশ জাতীয়তাবাদী দলের প্রার্থী হিসাবে সাংসদ নির্বাচিত হন। তিনি ৫ জানুয়ারী ২০১৪ থেকে পিরোজপুর -৩ থেকে একটি স্বতন্ত্র প্রার্থী হিসাবে সাংসদ নির্বাচিত হন। তিনি পাবলিক অ্যাকাউন্টস সম্পর্কিত সংসদীয় স্থায়ী কমিটির সদস্য। সর্বশেষ ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে সাংসদ হন। তিনি মোট পাঁঁচবার সংসদ নির্বাচনে অংশগ্রহণ করে চার বার বিজয়ী হন।
পুলিশ লাইন্স স্কুল এন্ড কলেজ, পাবনা
পুলিশ লাইন্স স্কুল এন্ড কলেজ পাবনা জেলায় অবস্থিত একটি শিক্ষা প্রতিষ্ঠান। ১৯৫১ সালে পাবনা জেলা পুলিশের উদ্যোগে প্রতিষ্ঠানটি প্রতিষ্ঠিত হয়। ২০০২ সাল পর্যন্ত প্রাথমিক বিদ্যালয় হিসাবে পাঠদান করা হলেও ২০০৩ সাল থেকে নিম্ন মাধ্যমিক, ২০০৭ সাল থেকে মাধ্যমিক ও ২০১৯ সাল থেকে উচ্চ মাধ্যমিক বিদ্যালয় রূপে পাঠদান কার্যক্রম পরিচালিত হয়ে আসছে।
খন্দকার আবদুর রশিদ
খন্দকার আবদুর রশিদ একজন সাবেক বাংলাদেশী সেনা কর্মকর্তা এবং দেশের প্রথম রাষ্ট্রপতি শেখ মুজিবর রহমানের পলাতক গুপ্তঘাতক।
তিনি পাকিস্তান সেনাবাহিনীতে চাকরি করতেন এবং বাংলাদেশ মুক্তিযুদ্ধের শুরুতে পক্ষত্যাগ করেন।তিনি খন্দকার মোশতাক আহমেদের ঘনিষ্ঠ আত্মীয় ছিলেন।শেখ মুজিবের হত্যার পর খন্দকার মোশতাক আহমেদ বাংলাদেশের রাষ্ট্রপতি হয়েছিলেন।১৫ আগস্ট ১৯৭৫ সালে শেখ মুজিবের পতন ও হত্যার সময় তিনি একজন প্রধান অংশগ্রহণকারী ছিলেন। তিনি সমগ্র সময় খন্দকার মোশতাকের সঙ্গে যোগাযোগ বজায় রাখছিলেন।ষড়যন্ত্রকারীরা ঢাকা সেনানিবাসে তাঁর বাসভবনে বেশ কয়েকটি বৈঠক করেন। হত্যার পর তিনি মেজর থেকে লেফটেন্যান্ট কর্নেলে পদোন্নত হন। তিনি হুসেইন মুহাম্মদ এরশাদের শাসনামলে ঢাকায় ফিরে আসেন। তিনি সৈয়দ ফারুক রহমানের সঙ্গে বাংলাদেশ ফ্রিডম পার্টি গঠন করেন।তিনি ১৯৯৬ নির্বাচনে সংসদ সদস্য হন,যদিও পরে সেটা বাতিল হয়ে যায়।
শেখ মুজিবের হত্যার দায়ে তাকে দোষী সাব্যস্ত করা হয় এবং মৃত্যুদণ্ড দেওয়া হয়।২০১৬ সাল পর্যন্ত পাওয়া খবর অনুযায়ী তিনি মার্কিন যুক্তরাষ্ট্রে রয়েছেন।বাংলাদেশ সরকার মার্কিন সরকারের সাথে কথা বলে তাক্র বাংলাদেশে ফিরিয়ে আনতে চেষ্টা করছে। ২০১৬ সালে শেখ মুজিবের হত্যার দায়ে দোষী সাব্যস্ত হওয়ায়,তার সম্পত্তিগুলি জব্দ করার অনুমতি দিয়ে বাংলাদেশ সরকার একটি আইন পাস করে।কুষ্টিয়া ভিত্তিক জুবিলী ব্যাংক রশীদের শেয়ার বাংলাদেশ ব্যাংক জব্দ করার আদেশ দেয়। তাঁর মেয়ে মেহনাজ রশিদ ফ্রিডম পার্টির বর্তমান নেত্রী এবং ২০০৯ সালে বাংলাদেশ পুলিশ তাকে গ্রেপ্তার করে।
কেডিই প্রকল্প
কেডিই প্রকল্প হলো কেডিইর নিজস্ব গিট সার্ভারে হোস্টকৃত ও কেডিই কম্যুনিটি কর্তৃক উন্নয়নকৃত প্রকল্পসমূহ, উদাহরণস্বরূপ কেডিই প্লাজমা, কেডিই ফ্রেমওয়ার্ক, অথবা আমারক, ক্রিটা অথবা ডিজিকামের মত অ্যাপলিকেশন। কেডিইর ভিজুয়ালডিজাইনগ্রুপের সহযগিতায় ব্রিজ ডেস্কটপ থিম অথবা অক্সিজেন আইকনসেটের মত কিছু ননকোডিং কর্মও রয়েছে। আবার নন-কিউটি অ্যাপলিকেশন যেমন জিকমপ্রিস (জিটিকে-ভিত্তক) অথবা পরিপূর্ণ ওয়েব-ভিত্তিক প্রকল্প যেমন উইকিটুলার্নও কেডিই প্রকল্পের অংশ এখন।
এটার শুরু হয়েছিলো মুক্ত ডেস্কটপ পরিবেশ উন্নয়নের একটি আইডিয়া থেকে। 
প্রকল্পটি খুব দ্রুত এক সেট ডেস্কটপ উপাদান, লাইব্রেরি ও সমন্বিত দর্শন ও প্রযুক্তির অ্যাপলিকেশন সমূহে পরিণত হলো। আজকের মতে অনেকগুলো কেডিই প্রকল্প রয়েছে, যাদের কিছু স্বকীয় আর কিছু আরও বড় উপপ্রকল্পে একত্রিত: 
প্রতিটা কেডিই প্রকপের উৎস কোড গিট ব্যবহার করে একটি সোর্স কোড রিপোজিটরিতে সংরক্ষিত হয়। স্টেবল সংস্করণসমূহ কনফিগার স্ক্রিপ্টসহ সোর্স কোড ফর্মে কেডিই এফটিপি সার্ভারে মুক্তি পায়।
অধিকাংশ কেডিই প্রকল্প সমূহ কিউটি ফ্রেমওয়ার্ক ব্যবহার করছে, যা অধিকাংশ ইউনিক্স ও ইউনিক্স-সদৃশ ব্যবস্থা (ম্যাকওএস সহ) সমূহে এবং মাইক্রোসফট উইন্ডোজে চলে।
মানবাজার বিধানসভা কেন্দ্র
মানবাজার (বিধানসভা কেন্দ্র) ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি তপসিলি উপজাতির জন্য সংরক্ষিত কিন্তু পূর্বে এটি উন্মুক্ত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৩ নং মানবাজার (এসটি) বিধানসভা কেন্দ্রটি মানবাজার-১ এবং পুঞ্চা সমষ্টি উন্নয়ন ব্লক এবং ছাতুমাদার, ডালডালি এবং মঙ্গুরিয়া লালপুর গ্রাম পঞ্চায়েত গুলি হুরা সমষ্টি উন্নয়ন ব্লক এর অন্তর্গত।
মানবাজার (এসটি) বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।
২০০৬ এবং ২০০১ সালের বিধানসভা নির্বাচনে, সিপিআই (এম) এর শাম্যা প্যারি মাহাতো মানবাজার কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কামাক্ষা প্রসাদ সিং দেও কে এবং তৃণমূল কংগ্রেসের সীতারাম মাহাতোকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কমলাকান্ত মাহাতো ১৯৯৬ সালে কংগ্রেসের সীতারাম মাহাতোকে, ১৯৯১ সালে কংগ্রেসের নির্মল প্রসাদ মাহাতোকে, ১৯৮৭ এবং ১৯৮২ সালে কংগ্রেসের সীতারাম মাহাতোকে পরাজিত করেন। সিপিআই (এম) এর নকুল চন্দ্র মাহাতো ১৯৭৭ সালে কংগ্রেসের সীতারাম মাহাতোকে পরাজিত করেন।
১৯৭২ এবং ১৯৭১ সালে কংগ্রেসের সীতারাম মাহাতো জয়ী হন। লোক সেবক সংঘ/নির্দলের গিরিশ মাহাতো ১৯৬৯, ১৯৬৭ এবং ১৯৬২ সালে জয়ী হন। ১৯৫৭ সালে মানবাজার একটি যৌথ আসন ছিল,তার মধ্যে একটি আসন এসটি-র জন্য সংরক্ষিত ছিল। ১৯৫৭ সালে নির্দলের চৈতান মাঝি এবং সত্য কিঙ্কর মাহাতো উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, মানবাজার তথা পাটমদা নামে একটি যৌথ আসন ছিল। এই অংশটি বিহারের অংশ ছিল এখন পুরুলিয়া জেলার অন্তর্গত। ১৯৫১ সালে লোক সেবক সংঘের নিতাই সিং সরদার এবং সত্য কিঙ্কর মাহাতো উভয়ই জয়ী হন।
মুজিবুল হক চুন্নু
মুজিবুল হক চুন্নু (১ সেপ্টেম্বর ১৯৫৩) হলেন একজন বাংলাদেশী রাজনীতিবিদ ও বাংলাদেশ সরকারের প্রতিমন্ত্রী। তিনি বাংলাদেশ সরকারের যুব ও ক্রীড়া প্রতিমন্ত্রী এবং শ্রম ও কর্মসংস্থান প্রতিমন্ত্রীর দায়িত্ব পালন করেছেন। তিনি জাতীয় পার্টির নেতা হিসেবে কিশোরগঞ্জ-৩ আসন থেকে ২০০৮, ২০১৪ ও ২০১৮ সালে টানা তিনবার সংসদ সদস্য নির্বাচিত হন।
চুন্নু ১৯৮৬ সালে অনুষ্ঠিত তৃতীয় জাতীয় সংসদ নির্বাচন ও ১৯৮৮ সালে অনুষ্ঠিত চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-৩ আসনের সংসদ সদস্য নির্বাচিত হন। মহাজোট প্রার্থী হিসেবে কিশোরগঞ্জ-৩ আসন থেকে ২০০৮ সালে অনুষ্ঠিত নবম জাতীয় সংসদ নির্বাচনে বিজয়ী হন। ২০১৪ সালে অনুষ্ঠিত দশম জাতীয় সংসদ নির্বাচনে ৬২ হাজার ৯১৮ ভোট পেয়ে বিজয়ী হন।
জোয়াহেরুল ইসলাম
জোয়াহেরুল ইসলাম (ভিপি জোয়াহের নামেও পরিচিত) একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি টাঙ্গাইল-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জোয়াহেরুল ইসলাম টাঙ্গাইল জেলার সখিপুর উপজেলার বেড়বাড়ী গ্রামে জন্মগ্রহণ করেন। তার পিতার নাম পরান আলী মিয়া ও মাতার নাম মালেকা বেগম। শিক্ষাজীবনে তিনি স্নাতকোত্তর ও এলএলবি ডিগ্রি অর্জন করেন।
জোয়াহেরুল ইসলাম ছাত্রজীবন থেকেই রাজনীতিতে যুক্ত হন। ১৯৭৯ সালে সরকারী সাদাত বিশ্ববিদ্যালয় কলেজ শাখা ছাত্রলীগের সভাপতি, টাঙ্গাইল জেলা ছাত্রলীগের যুগ্ম আহ্বায়ক, ১৯৮০ সালে টাঙ্গাইল জেলা ছাত্রলীগের সিনিয়র সহ-সভাপতি ও ১৯৮৩ সালে জেলা ছাত্রলীগের সভাপতি নির্বাচিত হন। তিনি কেন্দ্রীয় ছত্রলীগের সহ-সম্পাদক হিসেবেও দায়িত্ব পালন করেন। নব্বইয়ের স্বৈরাচার বিরোধী আন্দোলনের সময় গঠিত ছাত্র সংগ্রাম পরিষদের টাঙ্গাইল জেলা কমিটির আহ্বায়ক ছিলেন।
তিনি ১৯৮৭-৮৮ ও ১৯৮৯-৯০ মেয়াদে সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) হিসেবে দায়িত্ব পালন করেন। জোয়াহেরুল বর্তমানে আওয়ামী লীগের টাঙ্গাইল জেলা শাখার সাধারণ সম্পাদকের দায়িত্ব পালন করছেন।
২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি আবদুল কাদের সিদ্দিকীর মেয়ে কুড়ি সিদ্দিকীকে পরাজিত করে টাঙ্গাইল-৮ আসন থেকে সংসদ সদস্য নির্বাচিত হন।
সাদেক খান (রাজনীতিবিদ)
সাদেক খান একজন বাংলাদেশী রাজনীতিবিদ ও ব্যবসায়ী। তিনি বাংলাদেশের একাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ঢাকা-১৩ আসন থেকে সংসদ সদস্য নির্বাচিত হন।
সাদেক খান ঢাকা বিশ্ববিদ্যালয় থেকে ইতিহাস বিষয়ে সম্মান ডিগ্রি অর্জন করেন।
১৯৯৭ সালে সাদেক খান অবিভক্ত ঢাকা সিটি করপোরেশনের সর্বকনিষ্ঠ কাউন্সিলর নির্বাচিত হয়ে ২০০১ সাল পর্যন্ত দায়িত্ব পালন করেছিলেন। তিনি তখন দু’বার ভারপ্রাপ্ত মেয়রের দায়িত্ব পালন করেন। ১৯৯২ সালে তিনি ৪৭ নং ওয়ার্ড আওয়ামী লীগের সভাপতি হয়েছিলেন। এরপর ১৯৯৬ থেকে ২০১৫ সাল পর্যন্ত মোহাম্মদপুর থানা আওয়ামী লীগের সভাপতির দায়িত্ব পালন করেন। তিনি তৎকালীন ৪৭ নং ওয়ার্ড ও বর্তমান ৩৪ নং ওয়ার্ড থেকে চারবার কাউন্সিলর নির্বাচিত হন। এছাড়া তিনি সর্বশ্রেষ্ঠ কাউন্সিলরের পুরস্কারও পেয়েছেন।
কেডিই ফ্রেমওয়ার্ক
কেডিই ফ্রেমওয়ার্ক হলো কেডিই কর্তৃক লাইব্রেরি সমূহ ও সফটওয়্যার ফ্রেমওয়ার্ক সমূহের একটি সংগ্রহ, যেগুলো কেডিই প্লাজমা ৫ ও কেডিই অ্যাপলিকেশনের জন্যে প্রযুক্তিগত ভিত হিসেবে ব্যবহৃত হয় এবং গ্নু লেসার জেনারেল পাবলিক লাইসেন্স (এলজিপিএল)-এর অধীনে বিতরণ করা হয়।
অন্তর্ভূক্ত এসব আলাদা আলাদা ফ্রেমওয়ার্ক সমূহ হার্ডওয়্যার একীভূতকরণ, ফাইল ফরমেট সমর্থন, সংযোজিত গ্রাফিক্যাল নিয়ন্ত্রণ উপাদান, প্লটিং ফাংশন সমূহ, বানান যাচাইসহ অন্য অনেক সমাধান প্রদানের মাধ্যমে বিস্তৃত রকমের সাধারণভাবে প্রয়োজনীয় ফাংশনালিটি অফার করে। এ ফ্রেমওয়ার্কগুলো অনেকগুলো অপারেটিং সিস্টেমের জন্যে রয়েছে।
কেডিই ফ্রেমওয়ার্কের সোর্স কোড কেডিইলিবস ১ থেকে আছে। কেডিই সফটওয়্যার সংকলনের বাইরেও আরও কিছু পরিগ্রহণকারী থাকতে পারে, যথা এলএক্সকিউটি ডেস্কটপ পরিবেশ, সাবসার্ফেস ইত্যাদি।
ক্রিটার সংস্করণ ৩.০ কেডিই ফ্রেমওয়ার্ক ৫-এর উপর ভিত্তি করে।
সফটওয়্যার ফ্রেমওয়ার্ক
কম্পিউটার প্রোগ্রামিঙে সফটওয়্যার ফ্রেমওয়ার্ক হলো একটি অ্যাবস্ট্রাকশন যেখানে বর্গীয় ফাংশনালিটি সরবরাহ করা সফটওয়্যার বেছে বেছে সংযোজিত ব্যবহারকারী-লিখিত কোড দ্বারা পরিবর্তন করা যায়। একটি সফটওয়্যার ফ্রেমওয়ার্ক অ্যাপলিকেশন বিল্ড ও প্রসারিত করার প্রমাণ পদ্ধতি প্রদান করে। 
একটি সফটওয়্যার ফ্রেমওয়ার্ক সার্বজনীন, পুনর্ব্যবহারযোগ্য সফটওয়্যার এনভায়রনমেন্ট যা সফটওয়্যার অ্যাপলিকেশন, পণ্য ও সমাধানের অংশ হিসেবে নির্দিষ্ট ফাংশনালিটি প্রদান করে। সফটওয়্যার প্রোগ্রামে সমর্থন প্রোগ্রাম, কম্পাইলার, কোর লাইব্রেরি, টুল সেট ও অ্যাপলিকেশন প্রোগ্রামিং ইন্টারফেস থাকতে পারে যা কোন প্রকল্প বা সিস্টেমের উন্নয়ন শুরু করতে সকল উপাদানকে একত্রিত করে।
পশ্চিম সিংভূম জেলা
পশ্চিম সিংভূম জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা মাঘ ১৩৯৬ বঙ্গাব্দে (১৬ই জানুয়ারী ১৯৯০ খ্রিস্টাব্দে) পুর্বতন সিংভূম জেলা ভেঙে পূর্ব ও পশ্চিম সিংভূম জেলা গঠন করা হয়৷ ১৬ই বৈশাখ ১৪০৮ বঙ্গাব্দে(৩০ এপ্রিল ২০০১ খ্রিস্টাব্দ) আবার পশ্চিম সিংভূম জেলা খন্ডিত করে নতুন পশ্চিম সিংভূম জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর চাইবাসা শহরে অবস্থিত এবং চাইবাসা সদর মহকুমা, পোড়াহাট চক্রধরপুর মহকুমা ও জগন্নাথপুর মহকুমা নিয়ে গঠিত৷
সিংভূম নামটি নিয়ে দুই ধরণের জনশ্রুতি আছে৷ কারো কারো মতে, পোড়াহাটের রাজপরিবারের পদবী 'সিং' এবং তাদের শাসিত ভূমি থেকে 'ভূম' শব্দটি একত্রিত করে সিংভূম জেলার নামকরণ করা হয়৷ আবার কারো মতে জেলাটির আদিনিবাসীদের অভিভাবক সিং বোঙ্গা, তার নাম থেকেই এই জেলাটির নাম৷ পরবর্তীকালে সিংভূম জেলা ভেঙে পশ্চিম সিংভূম জেলা তৈরী করা হয়৷
"জেলাটির উত্তরে ঝাড়খণ্ড রাজ্যের খুঁটি জেলা ও ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের সরাইকেল্লা খরসোয়া জেলা"৷ "জেলাটির পূর্বে ওড়িশা রাজ্যের ময়ুরভঞ্জ জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের ময়ুরভঞ্জ জেলা"৷ "জেলাটির দক্ষিণে ওড়িশা রাজ্যের কেন্দুঝর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের সুন্দরগড় জেলা"৷ "জেলাটির পশ্চিমে ঝাড়খণ্ড রাজ্যের সিমডেগা জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের খুঁটি জেলা"৷
জেলাটির আয়তন ৭২২৪ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে ম৷
জেলার আয়তনের অনুপাত ঝাড়খণ্ড রাজ্যের ৯.০৬%৷
পশ্চিম সিংভূম জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১২৩৩৯৪৫(২০০১ জনগণনা) ও ১৫০২৩৩৮(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৮ম৷
ঝাড়খণ্ড রাজ্যের ৪.৫৫% লোক পশ্চিম সিংভূম জেলাতে বাস করেন৷
জেলার জনঘনত্ব ২০০১ সালে ১৭২ ছিলো এবং ২০১১ সালে তা বৃদ্ধি পেয়ে ২০৮ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২১.৭৫% , যা ১৯৯১-২০১১ সালের ১৩.৪৮% বৃদ্ধির হারের থেকে বেশী৷ 
জেলাটিতে লিঙ্গানুপাত ২০১১ অনুযায়ী ১০০৫(সমগ্র) এবং শিশু(০-৬ বৎ) লিঙ্গানুপাত ৯৮৩৷
জেলাটির স্বাক্ষরতা হার ৪৬.৮২%(২০০১) তথা ৫৮.৬৩%(২০১১)৷
পুরুষ স্বাক্ষরতার হার ৬১.৬৯%(২০০১) তথা ৭১.১৩%(২০১১)৷
নারী স্বাক্ষরতার হার ৩১.৮৮%(২০০১) তথা ৪৬.২৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৪১%৷
কেডিই অ্যাপলিকেশন
কেডিই অ্যাপলিকেশন বান্ডিল হলো এক সেট অ্যাপলিকেশন ও সমর্থন দেয়া লাইব্রেরি যেগুলো কেডিই কম্যুনিটি দ্বারা ডিজাইন করা হয়েছে, প্রাথমিকভাবে লিনাক্স-ভিত্তিক অপারেটিং সিস্টেম সমূহে ব্যবহার করা হয় তবে অধিকাংশ ক্ষেত্রে অন্যান্য প্ল্যাটফর্মেও ব্যবহার করা যায়। 
পূর্বে কেডিই অ্যাপলিকেশন বান্ডিল কেডিই সফটওয়্যার সংকলনের অংশ ছিলো। বান্ডিলটি প্রায় ১০০-এরও বেশি অ্যাপলিকেশনের সমষ্টিতে গড়ে উঠেছে এবং কেডিই প্ল্যাটফর্ম ৪ থেকে কেডিই ফ্রেমওয়ার্ক ৫-এ পোর্ট হওয়ার প্রক্রিয়ায় আছে। বিশিষ্ট অ্যাপলিকেশন সমূহের মধ্যে আছে ফাইল ব্যবস্থাপক ডলফিন, ডকুমেন্ট প্রদর্শক ওকুলার, টেক্সট সম্পাদক ক্রট, আর্কাইভিং সরঞ্জাম আর্ক ও টার্মিনাল ইমুলেটর কনসোল।
গোড্ডা জেলা
গোড্ডা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা জ্যৈষ্ঠ ১৩৯০ বঙ্গাব্দে(১৭ই মে ১৯৮৩ খ্রিস্টাব্দে) পুর্বতন সাঁওতাল পরগনা জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর গোড্ডা শহরে অবস্থিত এবং গোড্ডা মহকুমা ও মহাগামা মহকুমা নিয়ে গঠিত৷
সংস্কৃৃত শব্দ গোড্ডার অর্থ পা, হাটু বা নিম্ন অংশ৷ অনুমান করা যায় রাজমহল পার্বত্য অঞ্চলে পাদদেশে অবস্থিত হওয়া থেকে এই নামটি এসেছে৷ জেলাসদরের নামে জেলাটির নামকরণ করা হয়েছে৷
"জেলাটির উত্তরে বিহার রাজ্যের ভাগলপুর জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের সাহেবগঞ্জ জেলা"৷ "জেলাটির পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের পাকুড় জেলা"৷ "জেলাটির দক্ষিণে ঝাড়খণ্ড রাজ্যের দুমকা জেলা"৷ "জেলাটির দক্ষিণ পশ্চিমে(নৈঋত) বিহার রাজ্যের বাঁকা জেলা"৷ "জেলাটির পশ্চিমে ঝাড়খণ্ড রাজ্যের বাঁকা জেলা"৷ "জেলাটির উত্তর পশ্চিমে(বায়ু) বিহার রাজ্যের ভাগলপুর জেলা"৷
জেলাটির আয়তন ২২৬৬ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ২.৮৪%৷
গোড্ডা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১০৪৭৯৩৯(২০০১ জনগণনা) ও ১৩১৩৫৫১(২০১১ জনগণনা)৷ 
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১২তম৷
ঝাড়খণ্ড রাজ্যের ৩.৯৮% লোক গোড্ডা জেলাতে বাস করেন৷
জেলার জনঘনত্ব ২০০১ সালে ৪৯৭ ছিলো এবং ২০১১ সালে তা বৃদ্ধি পেয়ে ৫৮০ হয়েছে৷ 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৩৫% , যা ১৯৯১-২০১১ সালের ২১.৬৮% বৃদ্ধির হারের থেকে বেশী৷ 
জেলাটিতে লিঙ্গানুপাত ২০১১ অনুযায়ী ৯৩৮(সমগ্র) এবং শিশু(০-৬ বৎ) লিঙ্গানুপাত ৯৬০৷
জেলাটির স্বাক্ষরতা হার ৪৩.১৩%(২০০১) তথা ৫৬.৪০%(২০১১)৷
পুরুষ স্বাক্ষরতার হার ৫৭.৫২%(২০০১) তথা ৬৭.৮৪%(২০১১)৷
নারী স্বাক্ষরতার হার ২৭.৩৯%(২০০১) তথা ৪৪.১৪% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪১%৷
ইসলাম ও পুঁজিবাদ
প্রোটো-পুঁজিবাদী অর্থনীতি ও মুক্ত বাজার ইসলামী স্বর্ণযুগের সময় সক্রিয় হয়ে উঠেছিল। যেখানে অষ্টম থেকে দ্বাদশ হিজরী শতাব্দীর মাঝামাঝি বাজার অর্থনীতি এবং ব্যবসায়ী পুঁজিবাদের একটি রূপ মূল হয়ে উঠেছিল।
একটি শক্তিশালী আর্থিক অর্থনীতি একটি ব্যাপকভাবে প্রচলিত মুদ্রা (দিনার) এবং পূর্বে স্বাধীন আর্থিক এলাকার একীকরণের উপর ভিত্তি করে উন্নত হয়েছিলো।
রাষ্ট্র থেকে উদ্ভূত স্বাধীন সংগঠনগুলি মধ্যযুগীয় ইসলামিক জগতেও বিদ্যমান ছিল, এজেন্সি সংস্থাগুলোরও উদ্ভব হয়েছিল।
মধ্যযুগীয় ইউরোপ ত্রয়োদশ শতাব্দী থেকে প্রথম পুঁজিবাদী ধারণার অনেকগুলি গ্রহণ এবং আরও উন্নত করেছিল।
জাফর আলম
জাফর আলম একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি কক্সবাজার-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জাফর আলম ১৯৫৭ সালের ১২ জুন কক্সবাজার জেলার চকরিয়া উপজেলার পালাকাটা গ্রামে জন্মগ্রহণ করেন। তার পিতার নাম লোল মোহাম্মদ সওদাগর ও মাতার নাম তছনা খাতুন। শিক্ষাজীবনে তিনি স্নাতকোত্তর ডিগ্রি অর্জন করেন।
জাফর আলম ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির হাসিনা আহমেদকে পরাজিত করে কক্সবাজার-১ আসন থেকে সংসদ সদস্য নির্বাচিত হন।
দুমকা জেলা
দুমকা জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৭ই জ্যৈষ্ঠ ১৩৯০ বঙ্গাব্দে(১লা জুন ১৯৮৩ খ্রিস্টাব্দে) পুর্বতন সাঁওতাল পরগনা জেলা থেকে দুমকা জেলা গঠন করা হয়৷ ১২ই বৈশাখ ১৪০৮ বঙ্গাব্দে(২৬ এপ্রিল ২০০১ খ্রিস্টাব্দ) আবার দুমকা জেলা থেকে দক্ষিণাংশ বিচ্ছিন্ন করে নতুন দুমকা জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর দুমকা শহরে অবস্থিত এবং একটি মাত্র দুমকা মহকুমা নিয়ে গঠিত৷
সাঁওতাল পরগনা জেলার প্রথম শহর দুমকা৷ কিন্তু এর আয়তন অন্যান্য শহরগুলির থেকে ছোটো হওয়ার জন্য স্থানীয় সাঁওতালি ভাষাতে সুম্ক বা ছোটো জনপদ বলা হতো৷ এই সুম্ক থেকেই দুমকা নামটি এসেছে৷
"জেলাটির উত্তরে ঝাড়খণ্ড রাজ্যের গোড্ডা জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের পাকুড় জেলা"৷ "জেলাটির পূর্বে ঝাড়খণ্ড রাজ্যের পাকুড় জেলা"৷ "জেলাটির দক্ষিণ পূর্বে(অগ্নি) পশ্চিমবঙ্গ রাজ্যের বীরভূম জেলা"৷ "জেলাটির দক্ষিণে ঝাড়খণ্ড রাজ্যের জামতাড়া জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের দেওঘর জেলা"৷ "জেলাটির পশ্চিমে ঝাড়খণ্ড রাজ্যের দেওঘর জেলা"৷ "জেলাটির উত্তর পশ্চিমে(বায়ু) বিহার রাজ্যের বাঁকা জেলা"৷
জেলাটির আয়তন ৩৭৬১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৭২%৷
দুমকা জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১১০৬৫২১(২০০১ জনগণনা) ও ১৩২১৪৪২(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১১তম৷
ঝাড়খণ্ড রাজ্যের ৪.০১% লোক দুমকা জেলাতে বাস করেন৷
জেলার জনঘনত্ব ২০০১ সালে ২৯৪ ছিলো এবং ২০১১ সালে তা বৃদ্ধি পেয়ে ৩৫১ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৯.৪২% , যা ১৯৯১-২০১১ সালের ১৬.৩৭% বৃদ্ধির হারের থেকে বেশী৷ 
জেলাটিতে লিঙ্গানুপাত ২০১১ অনুযায়ী ৯৭৭(সমগ্র) এবং শিশু(০-৬ বৎ) লিঙ্গানুপাত ৯৬৬৷
জেলাটির স্বাক্ষরতা হার ৪৭.৯৪%(২০০১) তথা ৬১.০২%(২০১১)৷
পুরুষ স্বাক্ষরতার হার ৬২.৮৬%(২০০১) তথা ৭২.৯৬%(২০১১)৷
নারী স্বাক্ষরতার হার ৩২.৩৫%(২০০১) তথা ৪৮.৮২% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬১%৷
দিনার
দিনার বেশ কয়েকটি দেশে প্রধান মুদ্রা ইউনিট এবং ঐতিহাসিকভাবে আরও অনেক কিছু দেশে ব্যবহৃত হয়েছিল।
মধ্যযুগীয় ইসলামিক সম্রাজ্যের প্রধান মুদ্রা ছিলো সোনার দিনার। হিজরী পূর্বাব্দ ৭৭ সালে (খ্রীষ্ট পূর্ব ৬৯৬ থেকে ৬৯৭ সাল) আধুনিক দিনার ঐতিহাসিকভাবে অনুমোদন করেন প্রথম খলিফা আব্দুল মালিক ইবনে মারওয়ান। দিনার শব্দটি প্রাচীন রোমের রৌপ্য মুদ্রার মুদ্রা থেকে প্রাপ্ত, প্রথম মুদ্রাটি প্রায় ২১১ খ্রিস্টপূর্বাব্দে নির্মিত হয়েছিল।